

**"Зайсан ауданында бір жолғы талондардың құндарын белгілеу туралы" аудандық
мәслихаттың 2002 жылғы 10 қаңтардағы № 17-3 шешіміне өзгерістер мен
толықтырулар енгізу туралы**

***Күшін жойған***

Шығыс Қазақстан облысы Зайсан аудандық мәслихатының 2009 жылғы 23 сәуірдегі N 13-3/8 шешімі. Шығыс Қазақстан облысы Әділет департаментінің Зайсан аудандық Әділет басқармасында 2009 жылғы 2 маусымда N 5-11-96 тіркелді. Күші жойылды - Зайсан аудандық мәслихатының 2012 жылғы 21 желтоқсандағы N 10-7/3 шешімімен

      Ескерту. Күші жойылды - Зайсан аудандық мәслихатының 2012.12.21 N 10-7/3 (2013.01.01 бастап қолданысқа енгізіледі) шешімімен.

      РҚАО ескертпесі.  
      Мәтінде авторлық орфография және пунктуация сақталған.

      Қазақстан Республикасының 2001 жылғы 23 қаңтардағы «Казақстан Республикасындағы жергілікті мемлекеттік басқару және өзін-өзі басқару туралы» Заңының 6–бабының 1-тармағының 15) тармақшасына, Қазақстан Республикасының 2008 жылғы 10 желтоқсандағы «Салық және бюджетке төленетін басқа да міндетті төлемдер туралы» кодексін (Салық кодексі) қолданысқа енгізу туралы № 100-IV Заңының 36 бабының 6 тармағына сәйкес Зайсан аудандық мәслихаты **ШЕШТІ:**  
      1. «Зайсан ауданында бір жолғы талондардың құндарын белгілеу туралы» Зайсан аудандық мәслихатының 2002 жылғы 10 қаңтардағы № 17-3 (нормативтік құқықтық актілердің мемлекеттік тіркеу Тізілімінде 721 нөмірімен тіркелген, аудандық «Достық» газетінің 2002 жылғы 10 маусымдағы № 24 санында жарияланған) шешіміне, «Зайсан ауданында бір жолғы талондардың құндарын белгілеу туралы» 2002 жылғы 10 қаңтардағы № 17-3 шешіміне өзгерістер мен толықтырулар енгізу туралы аудандық мәслихаттың 2007 жылғы 25 шілдедегі № 31-4/3 (нормативтік құқықтық актілердің мемлекеттік тіркеу Тізілімінде 5-11-65 нөмірімен тіркелген, аудандық «Достық» газетінің 2007 жылғы 27 тамыздағы № 37 санында жарияланған) шешімдердегі өзгерістер мен толықтыруларды ескере отырып төмендегідей өзгерістер мен толықтырулар енгізілсін:  
      1) № 1 қосымшаның а-тармақшасының 1–жолындағы «ет саудалау» деген сөзден кейін «200» саны «300» санына ауыстырылсын;  
      2) № 1 қосымшаның а-тармақшасының 6-жолындағы «балмұздақ саудалау» деген сөзден кейінгі «80» саны «100» санына ауыстырылсын;  
      3) № 1 қосымшаның а-тармақшасының 7–жолы алынып тасталсын.  
      4) Осы шешімге № 1 қосымшаға сәйкес № 2 қосымша енгізілсін.  
      2. Осы шешім ресми жарияланған күннен кейін күнтізбелік 10 күн өткен соң қолданысқа енгізіледі.

*Аудандық мәслихат*  
*сессиясының төрағасы                    Е.А. Келгенбаев*

*Аудандық мәслихат хатшысы               Н.Қ. Бейсенов*

"Зайсан ауданындағы бір жолғы талондардың құндарын  
белгілеу туралы" аудандық мәслихаттың 2002 жылғы  
10 қаңтардағы № 17-3 шешіміне өзгерістер мен  
толықтырулар енгізу туралы аудандық мәслихаттың  
2009 жылғы 23 сәуірдегі № 13-3/8 шешіміне № 1 қосымша  
   
"Зайсан ауданында бір жолғы талондардың құндарын  
белгілеу туралы" аудандық мәслихаттың 2002 жылғы 10 қаңтардағы  
№ 17-3 шешіміне № 2 қосымша

**Зайсан ауданында ара–тұра сипаттағы қызметті жүзеге асыратын**  
**жеке тұлғаларға ұсынылатын бір күндік талондардың құндары**

|  |  |  |
| --- | --- | --- |
| №  р/с | Қызмет түрлері | Бір күндік алым  бағасы (теңге) |
| 1 | Жүк автокөліктерінің үстінен саудалау  3 тоннаға дейін 3 тоннадан жоғары | 600  1200 |
| 2 | Мал өнімдерін сату (сүт, ірімшік,  айран т.б) | 100 |
| 3 | Автокөлік, доңғалақтары,  электротауарлар саудалау | 300 |
| 4 | Алтын бұйымдар саудалау | 250 |
| 5 | Ауданнан тысқары жерлерден әкелінетін  көкөністер сату | 100 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК